31. marts

31. marts ir gada 90. diena pēc Gregora kalendāra (91. diena garajā gadā). Līdz gada beigām ir atlikušas 275 dienas. Gada pirmā ceturkšņa pēdējā diena.

 Vārda dienas 
Atvars, Gvido

 Notikumi 
 1829. gads — par Romas Katoļu baznīcas pāvestu kļuva Pijs VIII.
 1889. gads — Parīzē, Francijā atklāts Eifeļa tornis.
 1909. gads — Serbija piekrita Austrijas kontrolei pār Bosniju un Hercegovinu.
 1918. gads — ASV pirmoreiz tika pielietots vasaras laiks.
 1931. gads — zemestrīce iznīcināja Managvu Nikaragvā, bojā gāja apmēram 2000 cilvēku.
 1939. gads — beidzās Slovāku—Ungāru karš.
 1959. gads — Dalailama (Tenzins Gjaco) šķērsoja Indijas robežu, lūdzot politisko patvērumu.
 1964. gads — ģenerālis Kastelo Branko (Castello Branco) kļuva par Brazīlijas diktatoru.
 1966. gads — PSRS palaida Luna 10, kas kļuva par pirmo zondi, kas iegājusi Mēness orbītā.
 1970. gads — pēc divpadsmit gadiem orbītā Zemes atmosfērā atgriezās un sadega pavadonis Explorer 1.
 1979. gads — pēdējie Apvienotās Karalistes karavīri pameta Maltas salas.
 2018. gads — sākās Armēnijas revolūcija.

 Dzimuši 
 1499. gads — Pijs IV (Pius IV), Romas pāvests (miris 1565. gadā)
 1519. gads — Anrī II (Henri II), Francijas karalis (miris 1559. gadā)
 1596. gads — Renē Dekarts (René Descartes), franču filozofs un matemātiķis (miris 1650. gadā)
 1675. gads — Benedikts XIV (Benedictus XIV), Romas pāvests (miris 1758. gadā)
 1685. gads — Johans Sebastiāns Bahs (Johann Sebastian Bach), vācu komponists (miris 1750. gadā)
 1723. gads — Frīdrihs V (Frederik), Dānijas karalis (miris 1766. gadā)
 1732. gads — Jozefs Haidns (Joseph Haydn), austriešu komponists (miris 1809. gadā)
 1841. gads — Ahmeds Urābi (أحمد عرابى), ēģiptiešu politiķis (miris 1911. gadā)
 1847. gads — Hermanis de Purtalē (Hermann de Pourtalès), šveiciešu burātājs (miris 1904. gadā)
 1872. gads — Aleksandra Kollontaja (Алекса́ндра Коллонта́й), padomju diplomāte (mirusi 1952. gadā)
 1889. gads — Kornejs Čukovskis (Корней Чуковский), krievu dzejnieks (miris 1969. gadā)
 1890. gads — Viljams Lorenss Bregs (William Lawrence Bragg), austrāliešu fiziķis (miris 1971. gadā)
 1900. gads — Lērincs Sabo (Szabó Lőrinc), ungāru dzejnieks un tulkotājs (miris 1957. gadā)
 1914. gads — Oktavio Pass (Octavio Paz), meksikāņu rakstnieks (miris 1998. gadā)
 1926. gads — Džons Faulzs (John Fowles), angļu rakstnieks (miris 2005. gadā)
 1927. gads — Vladimirs Iļjušins (Владимир Ильюшин), PSRS izmēģinātājlidotājs (miris 2010. gadā)
 1928. gads — Gordijs Hovs (Gordie Howe), Kanādas hokejists (miris 2016. gadā)
 1939. gads — Kārlis Heincs Šnellingers (Karl-Heinz Schnellinger), Vācijas futbolists (miris 2024. gadā)
 1940. gads:
 Bārnijs Frenks (Barney Frank), amerikāņu advokāts un politiķis
 Patriks Leihijs (Patrick Leahy), ASV politiķis
 1942. gads — Jānis Riekstiņš, latviešu vēsturnieks (miris 2025. gadā)
 1943. gads — Kristofers Volkens (Christopher Walken), amerikāņu aktieris
 1948. gads — Els Gors (Al Gore), ASV politiķis
 1950. gads — Andrāšs Adorjāns (Adorján András), Ungārijas šahists
 1954. gads — Laima Vaikule, latviešu dziedātāja
 1955. gads — Anguss Jangs (Angus Young), skotu izcelsmes Austrālijas mūziķis
 1957. gads — Petriks Foresters (Patrick Forrester), ASV kosmonauts
 1964. gads — Oleksandrs Turčinovs (Олександр Турчинов), Ukrainas politiķis
 1971. gads:
 Pāvels Burē (Павел Буре), krievu hokejists
 Jūens Makgregors (Ewan McGregor), skotu aktieris
 Kreigs Makrekens (Craig McCracken), amerikāņu kinorežisors
 1972. gads:
 Alehandro Amenabars (Alejandro Amenábar), Čīlē dzimis spāņu kinorežisors, scenārists un komponists
 Karla Sofija Gaskona (Karla Sofía Gascón), spāņu aktrise
 1974. gads — Stēfans Olsdāls (Stefan Olsdal), Zviedrijā dzimis ģitārists
 1976. gads — Igors Sļesarčuks, Latvijas futbolists
 1980. gads:
 Vitālijs Kovaļs (Vitali Koval), baltkrievu hokejists
 Edgars Masaļskis, latviešu hokejists
 1982. gads — Hloja Žao (Chloé Zhao), ķīniešu kinorežisore un filmu veidotāja
 1984. gads:
 Martins Dukurs, latviešu skeletonists
 Kaja Kanda (Kaie Kand), igauņu vieglatlēte
 Deivids Klārksons (David Clarkson), kanādiešu hokejists
 Alverto Huniors Rodrigess (Alberto Junior Rodríguez), Peru futbolists
 1987. gads:
 Ugo Ajala (Hugo Ayala), Meksikas futbolists
 Nordins Amrabats (نورالدين أمرابط), Marokas futbolists
 Humpi Koneru (కోనేరు హంపీ), Indijas šahiste
 1991. gads — Nauris Miezis, latviešu basketbolists
 1993. gads — Matvejs Jeļisejevs (Матвей Елисеев), Krievijas biatlonists
 1999. gads — Edons Žegrova (Edon Zhegrova), kosoviešu futbolists

 Miruši 
 1251. gads — Vilhelms no Modenas (Wilhelm von Modena), pāvesta legāts Livonijā (dzimis ap 1184. gadu)
 1340. gads — Ivans I Kaļita (Иван I Данилович Калита), Maskavas kņazs (dzimis 1288. gadā)
 1547. gads — Fransuā I (François Ier), Francijas karalis (dzimis 1494. gadā)
 1621. gads — Felipe III (Felipe III), Spānijas un Portugāles karalis (dzimis 1578. gadā)
 1631. gads — Džons Donns (John Donne), angļu dzejnieks (dzimis 1573. gadā)
 1671. gads — Anna Haida (Anne Hyde), Džeimsa II pirmā sieva (dzimusi 1637. gadā)
 1727. gads — Īzaks Ņūtons (Isaac Newton), angļu matemātiķis un fiziķis (dzimis 1643. gadā)
 1850. gads — Džons Kelhūns (John C. Calhoun), ASV politiķis (dzimis 1782. gadā)
 1855. gads — Šarlote Brontē (Charlotte Brontë), angļu rakstniece (dzimusi 1816. gadā)
 1880. gads — Henriks Veņavskis (Henryk Wieniawski), poļu vijolnieks (dzimis 1835. gadā)
 1888. gads — Žans Marī Gijo (Jean-Marie Guyau), franču filozofs un dzejnieks (dzimis 1854. gadā)
 1910. gads — Žans Moreass (Jean Moréas), grieķu dzejnieks (dzimis 1856. gadā)
 1913. gads — Dž. P. Morgans (J. P. Morgan), amerikāņu finansists (dzimis 1837. gadā)
 1917. gads — Emīls fon Bērings (Emil von Behring), vācu fiziologs (dzimis 1854. gadā)
 1929. gads — Pablo de Eskandons (Pablo de Escandón), meksikāņu polo spēlētājs (dzimis 1856. gadā)
 1945. gads:
 Hanss Fišers (Hans Fischer), vācu ķīmiķis, Nobela prēmijas laureāts (dzimis 1881. gadā)
 Anna Franka (Anne Frank), vācu izcelsmes dienasgrāmatu autore (dzimusi 1929. gadā)
 1954. gads — Edvīns Armstrongs, ASV elektroiekārtu inženieris un izgudrotājs (dzimis 1890. gadā)
 1961. gads — Renē Valefs (René Waleff), franču airētājs (dzimis 1874. gadā)
 1970. gads — Semjons Timošenko (Семён Тимошенко), Padomju Savienības militārais komandieris un maršals (dzimis 1895. gadā)
 1980. gads — Džesijs Ouenss (Jesse Owens), amerikāņu vieglatlēts (dzimis 1913. gadā)
 1986. gads — Džeimss Reinvoters (James Rainwater), ASV fiziķis (dzimis 1917. gadā)
 1993. gads — Brendons Lī (Brandon Lee), amerikāņu aktieris un cīņas mākslu meistars (dzimis 1965. gadā)
 1995. gads — Selēna (Selena), meksikāņu izcelsmes amerikāņu dziedātāja (dzimusi 1971. gadā)
 2009. gads — Rauls Alfonsīns (Raúl Ricardo Alfonsín), Argentīnas politiķis un valsts prezidents (dzimis 1927. gadā)
 2016. gads:
 Hanss Dītrihs Genšers, (Hans-Dietrich Genscher), Vācijas politiķis (dzimis 1927. gadā)
 Zaha Hadīda (زها حديد), Irākas izcelsmes britu dekonstruktīvisma arhitekte (dzimusi 1950. gadā)
 Imre Kertēss (Imre Kertész), Ungārijas ebreju rakstnieks (dzimis 1929. gadā)
 2020. gads — Aleksejs Froļikovs, latviešu hokejists (dzimis 1957. gadā)
 2022. gads — Jurijs Suškovs (Юрий Сушков), krievu zinātnieks un šaha problēmists (dzimis 1938. gadā)
 2023. gads — Visvaldis Georgs Nagobads, latviešu izcelsmes ASV sporta ārsts (dzimis 1921. gadā)

 Svētku un piemiņas dienas 
 Brīvības diena (Malta)

Kategorija:Marts